Francesco name apsigyvenome 2 šeimos su vaikais (3 mėnesių ir 3 metų vaikai). Rinkomės vietą, tinkančią šeimoms su vaikais - arti jūros, tyli vieta. Gyvenome ne turistinio sezono metu - spalio mėnesį, bet buvo labai šilta 22-25 laipsniai. Francesco labai malonus ir dėmesingas šeimininkas. Jis nuo pirmos dienos buvo labai komunikabilus, atsakė į visus klausimus, padėjo suplanuoti atvykimo maršrutą, paaiškino, kur galėsime maitintis, rasti parduotuvę. Jis pats mus pasitiko autobusų stotyje ir 2 reisais nuvežė į savo namą. Taip pat kelionės pabaigoje nuvežė mus į stotį. Jo namas labai tinka poilsiui tiek 2 šeimoms, tiek ir 1 šeimai, nes yra 2 atskiri izoliuoti kambariai, pilnai įrengta, viskuo aprūpinta virtuvė, šaldytuvas, orkaitė, keli espresso kavinukai, visos priemonės, kepsninė. Šaldytuve jis buvo mums paruošęs vaišių. Vaikams buvo paruošta lovelė ir maitinimo kėdutė. Taip pat, mums paprašius, jis parūpino vaiko automobilinę kėdutę. Priešais namą yra terasa į su vaizdu į jūrą - namas yra tiesiog ant uolėto jūros kranto. Už kelių šimtų metrų yra keli smėlio paplūdimiai. Yra skėčiai nuo saulės, paplūdimio gultai. Namas labai tvarkingas, švarus, viskas apgalvota. Francesco gyvena visai šalia, todėl visuomet jautėme jo dėmesį. Jei mes jo ko nors paklausdavome, atsakymą gaudavome tuoj pat. Jis nuvežė mus kelis kartus į tolimesnį didesnį prekybos centrą ir žuvų turgų.
Jei kas ieškote ramaus poilsio, būtinai pasirinkite šį namą.